**भारत सरकार**

**रेल मंत्रालय**

**राज्य सभा**

**08.02.2019 के**

**अतारांकित प्रश्न सं. 748 का उत्तर**

**हरियाणा और पंजाब में नई रेलवे लाइनें**

**748. डा॰ कनवर दीप सिंहः**

**क्या रेल मंत्री यह बताने की कृपा करेंगे किः**

(क) पिछले तीन वर्षों और वर्तमान वर्ष के दौरान हरियाणा और पंजाब में नई रेलवे लाइन बिछाने के लिए कितनी रेलवे परियोजनाओं की घोषणा की गई है और तत्संबंधी ब्यौरा क्या है;

(ख) क्या इन परियोजनाओं पर कार्य शुरू किया जा चुका है;

(ग) यदि हां, तो तत्संबंधी ब्यौरा क्या है; और

(घ) यदि नहीं, तो इसके क्या कारण हैं?

**उत्तर**

**रेल मंत्रालय में राज्य मंत्री (श्री राजेन गोहांई)**

(क): रेल परियोजनाएं राज्य-वार स्वीकृत नहीं की जातीं। बहरहाल, मौजूदा वित्त वर्ष 2018-19 सहित गत तीन वित्त वर्षों में बजट में 02 नई लाइन परियोजनाओं, पानीपत-मेरठ (104 कि.मी) और राजपुरा-मोहाली (24 कि.मी), की घोषणा की गई, जो पूर्णतः/अंशतः हरियाणा और पंजाब राज्यों में आती हैं।

(ख) से (घ): पानीपत – मेरठ नई लाइन परियोजना के लिए विस्तृत परियोजना रिपोर्ट शुरू कर दी गई है। पंजाब सरकार के राजपुरा –मोहाली नई लाइन परियोजना की लागत में भागीदारी करने का अनुरोध किया गया है। अभी सहमति प्राप्त नहीं हुई है।

\*\*\*\*\*\*